Lease of a House
Material: papyrus
Place: Oxyrhynchites
Categories: Vertrag
Miete
Haus
ἐμίσθωσεν Διονυσία Χαιρήμο
νος μετὰ κυρίου τοῦ υἱοῦ Ἀπίωνος 
τοῦ καὶ Διονυσίου Διογένους ἱερέως 
Φαυστείνης Σεβαστῆς ἀμφότεροι 
ἀπʼ Ὀξυρύγχων πόλεως Πτολέμα Θέ
ωνος Ἀντινοίδι διὰ Ἰουλᾶτος Διδύ
μου θέσει Δημητρίου τοῦ καὶ Ἀπολ
λωνίου ἀπʼ Ὀξυρύγχων πόλεως ἐφʼ ἐ
νιαυτὸν ἕνα  καὶ μῆνας ἓξ  ἀπὸ νεομη
νίας τοῦ ὄντος μηνὸς Φαμενὼθ 
τοῦ ἐνεστῶτος τετάρτου ἔτους τῶν 
κυρίων Αὐτοκρατόρων Ἀντωνίνου 
καὶ Οὐήρου τὴν ὑπάρχουσαν αὐτῇ πρό
τερον τοῦ ἐξανεψίου αὐτῆς Χαιρή
μονος Ἀντινοέως ἐν Ὀξυρύγχων πό
λει ἐπʼ ἀμφόδου Τεμγενούθεως οἰ
κίαν καὶ αὐλὴν καὶ αἴθρια δύο  ὧν ἐν 
τῷ ἑτέρῳ ἐστὶν φρέαρ καὶ τὴν προσ
οῦσαν τῇ οἰκίᾳ παραδρομίδα καὶ 
ἕτερα χρηστήρια καὶ εἴσοδον καὶ ἔξ
οδον, ἐνοικίου τῶν μισθουμένων 
ὡς τοῦ ἐνιαυτοῦ ἑνὸς  
 ἀργυρίου δραχμῶν διακο
σίων . τῆς δὲ μισθώσεως βεβαιου
μένης ἀποδότω ἡ μεμισθωμέ
νη τῇ μεμισθωκυίῃ ἐπὶ συν
κλεισμῷ ἑκάστης ἑξαμήνου τὰς 
αἱρούσας τῶν ἐνοικίων δραχμὰς 
ἑκατὸν  καὶ χράσθω σὺν τοῖς παρʼ αὐ
τῆς τοῖς μισθουμένοι αὐτῇ ὡς πρό
κειται ἐπὶ τὸν χρόνον ἀκωλύτως, 
μεθʼ ὃν παραδότω καθαρὰ ἀπὸ κο
πρίων καὶ ἃς παρείληφεν θύρας καὶ 
κλεῖς πάντων τῶν τόπων καὶ τοῦ 
προκειμένου φρέατος τροχελλέαν 
σὺν σχοινίῳ καινῷ καὶ τὰς οὔσας λη
νοὺς λιθίνας δύο  ὑδριῶν καὶ ὅλμου 
ἢ ἀποτεισάτω οὗ ἐὰν μὴ παραδῷ 
τὴν ἀξίαν καὶ ὃ ἐὰν προσοφειλέσῃ ἐ
νοίκιον μεθʼ ἡμιολίας, καὶ ἡ πρᾶξις 
ἔστω τῇ μεμισθωκυιῃ ἔκ τε τῆς 
μεμισθωμένης καὶ ἐκ τῶν ὑπαρχόν
των αὐτῇ πάντων, τοῦ φυλάκτρου 
καὶ πλινθευομένης ὄντων πρὸς 
τὴν μεμισθωκυῖαν. κυρία ἡ μί
σθωσις.  δ Αὐτοκράτορος Καίσαρος 
Μάρκου Αὐρηλίου Ἀντωνίνου 
Σεβαστοῦ καὶ Αὐτοκράτορος Καίσαρος 
Λουκίου Αὐρηλίου Οὐήρου Σεβαστοῦ 
 Φαμενὼθ ε.  Ἀπίων ὁ καὶ Διο
νύσιος ἐπιγέγραμμαι 
τῆς μητρός μου κύρι
ος καὶ μεμίσθωκα 
σὺν τοῖς ἐπάνω τὰς 
ἐν τῇ αὐλῇ κέλλας. 
χρ[ό]νος ὁ αὐτός.